রাজবাড়ীর আফড়ায় পিকআপের সাথে অটোরিকশার সংঘর্ষ ॥ নিহত ১, আহত ৬ –রাজবাড়ী বার্তা
রাজবাড়ীর আফড়ায় পিকআপের সাথে অটোরিকশার সংঘর্ষ ॥ নিহত ১, আহত ৬ –
রাজবাড়ী-কুষ্টিয়া সড়কের সদর উপজেলার চন্দনী ইউনিয়নের আফড়া এলাকায় পিকআপের সাথে ব্যাটারী চালিত অটো রিকশার সংঘর্ষে এক নারী যাত্রী নিহত এবং অপর ৬ জন যাত্রী আহত হয়েছেন। আহতদের রাজবাড়ী সদর হাসপাতালে ভর্তি করা হয়েছে।
রাজবাড়ীর পাংশা হাইওয়ে থানার ওসি লিয়াকত আলী জানান, রবিবার বেলা ১২টার দিকে ঢাকা থেকে ছেড়ে আসা ডালের ভুষিবাহী একটি পিকআপ ট্রাক রাজবাড়ী-কুষ্টিয়া সড়কের সদর উপজেলার চন্দনী ইউনিয়নের আফড়া এলাকায় পৌছলে পাশের রাস্তা থেকে প্রধান সড়কে উঠতে থাকা অপর একটি ব্যাটারী চালিত অটো রিকশার সংঘর্ষ হয়। এতে ঘটনাস্থলেই অটোরিকশা যাত্রী ও জেলার পাংশা উপজেলার কলিমহর গ্রামের মৃত উপন্দ্র নাথের স্ত্রী স্বরসতি (৫০) নিহত হয়। আহতদের রাজবাড়ী সদর হাসপাতালে এনে ভর্তি করা হয়।
Previous: সুলতানপুরে আনিসুর রহমান আঞ্জু স্মৃতি সংঘের উদ্যোগে খাদ্য সহায়তা প্রদান –
Next: অধিকাংশ জনগণ মানছেন না সামাজিক দূরত্ব, বন্ধ করা হয়েছে রাজবাড়ী বাজারের প্রবেশ গেট –